**210114**

**Крис Мильбрат. Екіншісі**

***«Қайсыбіреуің ауырып қалса, қауым жетекшілерін шақыртсын. Олар соның маңдайына Жаратқан Иенің атынан май жағып, оның үстіне қолдарын жайып сиынсын. Сеніммен сиынғандарыңа бола Иеміз науқастың денсаулығын қайтадан қалпына келтіріп, сауықтырмақ. Егер ол күнә жасаған болса, кешірілмек.»***

***(Жақыптың хаты 5:14-15)***

Осыдан кейін не болды? Жиырма төрт сағат ішінде, Кристің жағдайы нашарлап, оның өмірін сақтап қалуға қажетті қаражат пен аурухана жабдықтарының жетіспеуі туралы ақпарат Мәскеудегі медициналық миссионерлер тобына жетті. Дәл осы уақытта сол миссияның кішкентай ұшағы болды, Кристі тез арада Женеваға жеткізді. Ол жерде оны швейцариялық ең жақсы хирургтар оған қайта операция жасап, енді оның өміріне ешқандай қауіп төніп тұрған жоқ еді.

Крис осы жағдайды маған айтып, еске түсіріп отырған кезде, ол қайғылы оқиға орын алған қалаға тағы да қызметке баруға дайындалып жатты. Бұл әйел «Крис үшін ертең мінажат етемін» дегенде, не болатынын елестете алмаймын.

«Мұндай жағдайда, Құдай басқа біреуді оятатын еді» - деп айтуыңыз мүмкін. Бұл шындық, өйткені Құдайдың мақсатының орындалуы, түн ортасында Оның шақыруын ести алмайтын адамдармен шектелмейді. Әрине, Құдай міндетті түрде Өз ойлағанын іске асырады.

Бірақ мұндай оқиғалар болған кезде, бірқатар жағдайлар орын алады. Біріншіден, мінажат пен Кристің жазылуына себеп болған жағдайлар арасында тікелей байланыс бар екендігінде күмән жоқ. Киелі кітапта, мінажат ету мен науқастың сауығуы арасында тікелей байланыс бар екендігі анық көрсетілген. (Марқа 16:18, Жақып 5:14 қараңыз). Сонымен қатар, екі жақтың да, Құдай қалаған жұмысының орындалуында, маңызды бір рөл атқару сезімінен пайда болатын қуанышты байқаңызшы. Исаның мына сөздері есіңізде ме: «Енді сұраңдар да алыңдар! Сонда шексіз қуанышқа кенелесіңдер.» (Жохан 16:24)?

Құдай біреуді, нақты бір мұқтаждықтары бар адам үшін мінажат етуге шақыратын кездері болады, бірақ Құдайдың түн ортасында шұғыл түрде мінажат етуіңіз үшін сізді оятуын күтпеңіз, керісінше, өз бетіңізше, Иемізге қызмет ететіндер үшін үнемі мінажат етіңіз.

Құдайдың істері, мінажаттың күшімен қуатталады. Құдай жұмысшыларының жетістігінің кеңдігі, олар үшін басқа сенушілердің етілген мінажаттық қолдаудың деңгейімен байланысты. Мінажатты өміріңіздің ажырамас бөлігі етіп алыңыз. Сіздің мінажаттарыңыз керемет нәрселер жасай алады. Крис Мильбрат бұған жеке өзі көз жеткізді.